Milyen a jó autós kihangosító?
Március óta szigorúan büntetik a vezetés közbeni mobilozást, így egyre többen vásárolnak autós kihangosítót. Mi a különbség az elsõ ránézésre teljesen egyforma kütyük között, és milyen idegõrlõ meglepetéseket rejthet magában egy hétköznapi Bluetooth-eszköz? Kihangosítókat teszteltünk.
Napjainkban egyszerû mikrofonos fülhallgató (headset), szerelést nem igénylõ kihangosító és az autórádióra köthetõ belsõ kihangosító közül választhatnak a biztonságosan telefonálni kívánó sofõrök. A mobiltelefonos kiegészítõket forgalmazó Speedshopnál az [origo]-nak elmondták, hogy a KRESZ-szabályok szigorítását követõen jelentõsen megugrott az autós kihangosítók forgalma: kezdetben a beszerelhetõ, egy hónappal késõbb pedig a szerelést nem igénylõ kihangosítók voltak a legnépszerûbbek a vevõk körében. A társaságtól öt különbözõ típusú kihangosítót és headsetet kértünk kölcsön, hogy megvizsgáljuk elõnyeiket és hátrányaikat.

A beszerelhetõ kihangosító a legpraktikusabb

Az utóbbi megoldás értelemszerûen a legdrágább, hiszen csak szakszervizben lehet elvégezni a beszerelést, de a beépíthetõ megoldások a leginkább praktikusak: csak a használathoz szükséges kezelõszervek láthatóak a mûszerfalon. A modern típusok esetén elegendõ az autórádióra rádrótozni a fõ egységet, a hívások fogadását vagy elutasítását biztosító gombsor vezeték nélküli kapcsolaton kommunikál ezzel.

A beszerelt kihangosító megoldás elõnye, hogy nem igényel semmilyen töltést, hiszen az autó akkumulátora látja el energiával, a vezeték nélküli vezérlõ saját beépített lítiumos gombelemérõl évekig képes kiszolgálni tulajdonosát. A megoldás hátránya, hogy nem lehet egyik autóból egyszerûen átköltöztetni a másikba.

Szerelni sem kell a napellenzõre csíptethetõ kihangosítót

Némi kompromisszum árán hasonló szolgáltatásokat egy szerelést nem igénylõ, napellenzõre csatlakoztatható, akkumulátoros kihangosító készülékkel is el lehet érni. A tesztelt eszközök közül a legdrágább a tizenötezer forintos Plantronics K100-as Bluetooth-kihangosító volt, de egyben ez kínálta a legtöbb extrát is.

A masszív fém rögzítõfüllel szerelt készülék ugyanis nem csak a saját minihangszóróján tudja közvetíteni a hívásokat, hanem beépített FM-jeladót is tartalmaz: az autódrádiót az ezen beállított frekvenciára kell tekerni (nekünk Budapesten a 92.9-es sáv vált be, ezen nem recsegett a hang), így a hívások, vagy a telefonon lejátszott zenék a jármûbe épített hangfalon szólnak ha nem is tökéletes CD-hangzással, de azért elfogadható minõségben. Ez a kihangosító angol nyelvû hangos menüvel rendelkezik, például a hívás bontását, elnémítását, vagy a rádiós jeladó aktiválását is digitalizált mondatok "kimondásával" nyugtázza. Akkumulátorának kapacitását nem volt módon pontosan lemérni, nagyjából két hetente kell tölteni átlagos használat mellett (a rádiós üzemmód jobban igénybe veszi az eszközt), de az alapcsomagban jár hozzá egy USB-, és szivargyújtó-töltõ is.

Az olcsóbb modellek közül egy Nokia HF-210 és egy Jabra SP200 kihangosítót próbáltunk ki: az elõbbi kilencezer forintba, társa nyolcezer forintba kerül. A két típus egyike sem tud kapcsolódni az autórádióra, csak saját belsõ hangszórójukon lehet hallani a másik felet. Tesztjeink során a Jabra biztosított jobb hangminõséget mind a hívó, mind pedig a hívott fél oldalán, a Nokiába beszélõ tesztelõnket az irodában ülõ beszélgetõpartnere dobozhangon hallotta. A vezetés közben óhatatlanul fellépõ háttérzajlokat a Jabra szûrte ki a leghatékonyabban, viszont akkumulátorkapacitás alapján ennek a legrövidebb az üzemideje. Töltés szempontjából a Jabra és a Plantronics modellek voltak a legpraktikusabbak, ezeket microUSB-csatlakozóval szerelik, így a manapság kapható okostelefonok töltõivel kompatibilis, míg a Nokia készüléke a gyártó saját, vékony töltõjével használható.

Autón kívül is bevethetõ a headset

Headsetet vásárolni cseppet sem könnyû feladat: látszólag teljesen egyformának tûnõ mikrofonos fülhallgatókat ezerötszáz és ötvenezer forintért is lehet vásárolni. Mi a különbség? A kütyübe szerelt mikrofon, illetve a digitális hang feldolgozására, a zajok kiszûrésére szolgáló megoldás fejlettségi szintje. Akár vezetékes, akár Bluetootht használó headsetre esik a választás, az nem csak az autóban, hanem akár biciklizés vagy sétálás közben is jól használható, ráadásul az Országos  Sugárbiológiai és Sugáregészségügyi Kutató Intézet ajánlása szerint a mikrofonos fülhallgatók használatával jelentõsen csökkenthetõ az emberi agyat érõ rádiófrekvenciás sugárzás mértéke, bár tudományosan annak kártékony hatását még nem igazolták.

Tesztünk során egy olcsó, Ghoo márkájú headseten autóban ülõ tesztelõnk gond nélkül hallotta a hívót, ám fordítva már korántsem volt ideális a helyzet: a vonal másik végén ülõ ember a zajból csak nehezen értette ki a szavakat. Más volt a helyzet a viselõjének szája felé nyúló mikrofonnal szerelt Plantronics Voyager Pro HD modellel a sofõrt hívó tesztelõ is sokkal tisztábban, alacsonyabb zajkörítéssel hallott mindent. Persze az árkülönbség jelentõs, ez headset 26 ezer forintot kóstál: a tökéletes hangminõség sokaknak nem ér meg ennyi pénzt.

Bluetoothos headset vásárlása elõtt érdemes a saját telefonnal összepróbálni a szimpatikus modellt, mivel a Speedshop szakértõinek tapasztalatai szerint elõfordul, hogy egy-egy készülékkel nem hajlandó együttmûködni egyik vagy másik kiegészítõ. Ennek az oka a Bluetooth szabvány nem kellõen egységes támogatásában rejlik, így ha egy adott telefon az istennek sem akar csatlakozni egy vezeték nélküli fülessel, lehet, hogy csak a kiegészítõ cseréje jelent majd megoldást.

A drotós fülessel van a legkevesebb gond

A legkevesebb gond ebbõl a szempontból a vezetékes headsetekkel adódhat: ezeknél elég arra figyelni, hogy a mobiltelefonnal kompatibilis csatlakozóval szerelt típust válasszunk - szerencsére az újabb telefonok csaknem mindegyikét szabványos minijack hangkimenettel látják el. Egy ilyen füles két-háromezer forintba kerül, ráadásul nem kell veszõdni a töltéssel és az eszközök vezeték nélküli párosításával, egyetlen komoly hátránya viszont, hogy a hosszú drót a leglehetetlenebb módokon képes össztekeredni. Azonban a legegyszerûbb headsettel vagy kihangosítóval is jóval kényelmesebben és biztonságosabban lehet vezetni, mint a kézben egyensúlyozott mobillal, legfeljebb néha visszakérdez majd a beszélgetõpartner, vagy megkéri a sofõrt arra, hogy beszéljen hangosabban.
kihangosító mobiltelefon headset Bluetooth vezetés személyautó